Dewa Mûşîyanî ya qezaya Tûtaxî ya Agirdî de polîs û leşkeranê tirkan 6ê kanûne de operasyonêk viraştbi û babîyê 3 domanan dewij Murat Kaya qetil kerdbi. Qewimîyayîş de xeylêk dewijî ameybî derbkerdene û destbendkerdene. Cemal û Ahmet Aksoy îşkenceyê leşkeran ra birîndar bîyîbî.
Dewijan ra Cemal Aksoy û Fîkret Çetîn ameyî tepiştene û ameyî berdene bi Zîndanê Patnosî. Cinîya Murat Kayayî Zozane Kaya û Bîrgul Çetîn hema nezaret de yê. Dewijan ra tayî dimayê îfadeyî tayî zî mehkema de serbest ameyî veradayene.
